แมริออท อินเตอร์เนชั่นแนล

แมริออท อินเตอร์เนชั่นแนล () เป็นกลุ่มบริษัทอเมริกันที่บริหาร ลงทุน และเป็นเจ้าของธุรกิจที่พักอาศัยรวมถึง โรงแรม ที่พักอาศัย และไทม์แชร์ โดยมีสำนักงานใหญ่ตั้งอยู่ที่เบเธสดา รัฐแมรีแลนด์ โดยก่อตั้งโดยเจ วิลลาร์ด แมริออท และภรรยาแอลิซ แมริออท ในปัจจุบันประธานกรรมการบริหารของบริษัทคือบุตรชาย บิล แมริออท โดยตระกูลแมริออทยังคงมีหุ้นส่วนใหญ่ในบริษัท แมริออทได้กลายมาเป็นเครือโรงแรมที่ใหญ่ที่สุดในโลกในจำนวนห้องพัก ด้วยโรงแรมกว่า 30 แบรนด์ และกว่า 7,642 โรงแรม ซึ่งประกอบด้วยห้องพักจำนวน 1,423,044 ห้อง ใน 131 ประเทศทั่วโลก ซึ่งในในจำนวนนี้มี 2,149 โรงแรมที่บริหารงานโดยแมริออท และอีก 5,493 โรงแรมที่บริหารโดยผู้อื่นตามสัญญาแฟรนไชส์ นอกจากนี้ยังบริหารศูนย์รับจองโรงแรมอีกกว่า 20 แห่ง

แมริออท อินเตอร์เนชั่นแนล ก่อตั้งในปีค.ศ. 1993 เมื่อแมริออท คอร์ปอเรชันแยกเป็นสองบริษัท ได้แก่ แมริออท อินเตอร์เนชั่นแนล ซึ่งดูแลด้านบริหารและแฟรนไชส์ของโรงแรม และโฮสต์ แมริออท คอร์ปอเรชัน (ปัจจุบัน คือ โฮสต์ โฮเทลส์ แอนด์ รีสอร์ท) ซึ่งดูแลโรงแรมที่เป็นเจ้าของเอง

เมื่อ 16 พฤศจิกายน ค.ศ. 2015 แมริออทประกาศถึงการเข้าซื้อกิจการของสตาร์วูดในมูลค่า 13 ล้านเหรียญสหรัฐ และได้เพิ่มมูลค่าเป็น 13.6 ล้านเหรียญสหรัฐ เพื่อเอาชนะกลุ่มอันบังของจีน โดยการเข้าซื้อกิจการเสร็จสิ้นเมื่อ 23 กันยายน ค.ศ. 2016 ซึ่งทำให้แมริออทกลายเป็นเครือโรงแรมที่ใหญ่ที่สุดในโลก โดยมีกว่า 5,700 โรงแรม 1.1 ล้านห้องพัก และแบรนด์โรงแรมกว่า 30 แบรนด์ ซึ่งในการเข้าซื้อในครั้งนี้สร้างประโยชน์ให้แมริออทอย่างมหาศาลโดยเฉพาะในตลาดนอกสหรัฐอเมริกาเนื่องจากกว่า 75% ของรายได้สตาร์วูดมาจากตลาดนอกสหรัฐอเมริกา

แบรนด์ในแมริออท

แมริออท อินเตอร์เนชั่นแนล กำกับดูแลโรงแรมทั้งสิ้น 30 แบรนด์รอบโลก

ลักชูรี (ระดับหรูหรา)
คลาสสิก (Classic)
 เจ ดับเบิลยู แมริออท (JW Marriott Hotels)
 เดอะ ริทซ์-คาร์ลตัน (The Ritz-Carton)
 เซนต์รีจิส โฮเทลส์ แอนด์ รีสอร์ท (St. Regis Hotels & Resorts)

เฉพาะตัว (Distinctive)
 เอดิชั่น โฮเทลส์ (Edition Hotels)
 บูลการี โฮเทลส์ แอนด์ รีสอร์ท (Bulgari Hotels & Resorts)
 เดอะ ลักชูรี่ คอลเลกชั่น (The Luxury Collection)
 ดับเบิลยู โฮเทลส์ (W Hotels)

พรีเมียม (ระดับบน)
คลาสสิก (Classic)
 เดลตา โฮเทลส์ (Delta Hotels)
 แมริออท โฮเทลส์ แอนด์ รีสอร์ท (Marriott Hotels & Resorts)
 แมริออท เวเคชั่น คลับ (Marriott Vacation Club)
 เชอราตัน โฮเทลส์ แอนด์ รีสอร์ท (Sheraton Hotels & Resorts)

เฉพาะตัว (Distinctive)
 เลอ เมอริเดียน (Le Méridien)
 เรอเนสซองส์ โฮเทลส์ (Renaissance Hotels)
 เวสทิน โฮเทลส์ (Westin Hotels)
 เกย์ลอร์ด โฮเทลส์ (Gaylord Hotels)

ซีเล็ค (ระดับกลาง)
คลาสสิก (Classic)
 คอร์ทยาร์ด บาย แมริออท (Courtyard by Marriott)
 แฟร์ฟิลด์ บาย แมริออท (Fairfield by Marriott)
 โฟร์ พอยท์ส บาย เชอราตัน (Four Points by Sheraton)
 โพรเทีย โฮเทลส์ บาย แมริออท (Protea Hotels by Marriott)
 สปริงฮิลล์ สวีทส์ (SpringHill Suites)

เฉพาะตัว (Distinctive)
 เอซี โฮเทลส์ บาย แมริออท (AC Hotels by Marriott)
 อลอฟ์ท โฮเทลส์ (Aloft Hotels)
 ม็อกซี่ โฮเทลส์ (Moxy Hotels)

การพักระยะยาว (Long Stay)
คลาสสิก (Classic)
 แมริออท เอ็กเซกคิวทีฟ อพาร์ทเมนท์ (Marriott Executive Apartments)
 เรสซิเดนซ์ อินน์ บาย แมริออท (Residence Inn by Marriott)
 ทาวน์เพลส สวีทส์ (TownPlace Suites)

เฉพาะตัว (Distinctive)
 เอเลเม้นท์ โฮเทลส์ (Elements Hotels)
 โฮมส์ แอนด์ วิลลาส์ บาย แมริออท อินเตอร์เนชั่นแนล (Homes & Villas by Marriott International)

คอลเลกชั่นส์
 ออโตกราฟ คอลเลคชั่น (Autograph Collection)
 ดีไซน์ โฮเทลส์ (Design Hotels)
 ทรีบิวต์ พอร์ตโฟลิโอ (Tribute Portfolio)

โปรแกรมสมาชิก
แมริออท บอนวอย () เป็นโปรแกรมสมาชิกของแมริออท อินเตอร์เนชั่นแนล ที่เริ่มต้นขึ้นในปีค.ศ. 2019 ซึ่งรวมเอาโปรแกรมสมาชิกของทั้งสามโปรแกรม (แมริออท รีวอร์ดส์, ริทซ์-คาร์ลตัน รีวอร์ดส์, และสตาร์วูด พรีเฟอร์ เกส) เข้าไว้ด้วยกัน

อ้างอิง

แมริออท อินเตอร์เนชั่นแนล

บริษัทจดทะเบียนในตลาดหลักทรัพย์แนสแด็ก
บริษัทจดทะเบียนในตลาดหลักทรัพย์แนสแด็ก-100